open-index/open-wikipedia-markdown huggingface dataset:
Gallic (laev 1894)

**Gallic** oli sõuratastega aurulaev, mis ehitati 1894. aastal John Scott & Co laevatehases Kinghornis Šotimaal. Algse nime **Birkenhead** all kuulus see Birkenhead Corporationile, kes kasutas seda parvlaevana Mersey jõel. White Star Line omandas laeva 1907. aastal, kasutades seda tenderaurikuna reisijate vedamiseks ookeaniliinilaevadele. Hiljem, kui laev osutus liiga väikeseks, vedas see vaid pagasit. 

See lammutati 1913. aastal.
Dodge 30-35

**Dodge 30-35** on auto, mida Ameerika Ühendriikide ettevõte Dodge tootis Detroitis. Auto tuli turule 14. novembril 1914. 

Autol on 3,5-liitriline neljasilindriline ridamootor, mille võimsus on 35 hj (25,7 kW). Dodge 30-35 on tagaveoline ning sellel on kolmekäiguline käigukast. 

2016. aasta juulis asendati 30-35 mudeliga Dodge 30. Selleks ajaks oli valmistatud 116 400 masinat, millest 150 läks Ameerika Ühendriikide armeele.

## Viited
Kingsway Tunnel

**Kingsway Tunnel** (või **Wallasey Tunnel**) on tasuline sõiduteetunnel, mis ulatub Mersey jõe alt Liverpoolist Wallasey'sse. Selle pikkus on 2,4 kilomeetrit.

## Vaata ka
*Queensway Tunnel

## Välislingid
*
Queensway Tunnel

**Queensway Tunnel** on tasuline sõiduteetunnel, mis ulatub Mersey jõe alt Liverpoolist Birkenheadi. Selle pikkus on 3,24 kilomeetrit.

## Vaata ka
*Kingsway Tunnel

## Välislingid
*
Mersey

**Mersey** on 112 kilomeetri pikkune jõgi Loode-Inglismaal. See lähtub Tame'i ja Goyti jõe kokkuvoolust ning suubub Liverpooli lahte.

## Vaata ka
*Manchesteri laevakanal

## Välislingid
*
NSU Motorenwerke

**NSU Motorenwerke AG** (või **NSU**) oli Saksamaa auto-, mootorratta- ja jalgrattatootja, mis asutati aastal 1873. Aastal 1969 omandas selle Volkswagen AG ning liitis Audi Unioniga Audi NSU Auto Union AG-ks, millest hiljem sai lihtsalt Audi. Nimi NSU on ettevõtte kodulinna Neckarsulmi lühend.

## Vaata ka
*Saksamaa ettevõtete loend
*Saksamaa autotootjate loend

## Viited

## Välislingid
* Deutsches Zweirad- und NSU-Museum: http://www.zweirad-museum.de
* NSU Prinz in German & English
* Restored NSU Sport Prinz in Israel
Manchesteri laevakanal

**Manchesteri laevakanal** (inglise keeles *Manchester Ship Canal*) on inimtekkeline veetee, mis ühendab Manchesteri linna Iiri merega. See järgib enamasti Mersey ja Irwelli jõgede algseid sänge.

## Ajalugu
Kanal avati 1. jaanuaril 1894.

## Vaata ka
* Liverpooli ja Manchesteri raudtee

## Välislingid
*
Wallasey

**Wallasey** on linn Inglismaal Merseyside'i krahvkonnas. See asub Wirrali poolsaarel, Mersey jõe vasakkaldal, Liverpooli linna vastas. Linnad on omavahel ühendatud veealuse tunneliga (Kingsway Tunnel).

## Viited

## Vaata ka
* Birkenhead

## Välislingid
Wirrali poolsaar

**Wirrali poolsaar** (tuntud ka kui lihtsalt **Wirral**) on ligikaudu ristkülikukujuline poolsaar Loode-Inglismaal. Seda piiravad Dee jõgi läänes, Iiri meri põhjas ja Mersey jõgi idas. See on umbes 24 km pikk ja 11 km lai. Poolsaare soistelt aladelt algab Inglismaa piir Walesiga.

Selle suurim linn on Birkenhead, mis asub Liverpooli vastas.

## Välislingid
*
Heswall

**Heswall** on linn Inglismaal Merseyside'is. See asub Wirrali poolsaarel. 2021. aasta rahvaloenduse andmetel oli riikliku statistikaameti määratletud hoonestatud ala rahvaarv 29 075. Aastatel 2011–2021 oli selle aastane rahvaarvu muutus -0,13%.

## Vaata ka
* Birkenhead

## Välislingid
Neston

**Neston** on linn Inglismaal Merseyside'i krahvkonnas. See asub Wirrali poolsaarel.

## Vaata ka
* Birkenhead

## Välislingid
Ellesmere Port

**Ellesmere Port** on Cheshire'i sadamalinn Inglismaal. See asub Wirrali poolsaare kaguosas.

## Viited

## Välislingid
Garston

**Garston** on piirkond Liverpoolis Mersey jõe idakaldal kesklinnast kagus. See piirneb teiste Liverpooli eesasumitega Grassendale, Allerton ja Speke.

Tänapäeval on Garston tuntud peamiselt oma kaubasadama tõttu. 

## Välislingid
Põhjaekspress

**Põhjaekspress** (prantsuse ja saksa keeles *Nord-Express*, vene keeles *Норд-Экспресс*) oli Mandri-Euroopat läbiv raudteeliin, mida haldas Compagnie Internationale des Wagons-Lits (CIWL). Rongid sõitsid Pariisist Peterburi. 

Esimese maailmasõja järel lakkas otseühendus Peterburiga. Liini marsruuti muudeti nii, et vagunitest osa sõitis Varssavisse ja osa Riiga. Teise maailmasõja järel kulges Põhjaekspressi liin Pariisist hoopis Hamburgi ja Kopenhaageni kaudu Stockholmi ja Oslosse.

## Liini algusaastad

1896. aastal avati Prantsusmaa ja Venemaa pealinnade vahel suvise sõiduplaaniga rongiliiklus. Rongid sõitisid Pariisist läbi Brüsseli, Kölni, Hannoveri, Berliini, Königsbergi ning Dvinski kaudu Peterburi. Reisijad olid sunnitud vahetama ronge Ida-Preisimaa piirijaamas Eydtkuhnenis, sest Venemaal on laiem rööpmelaius kui Lääne- või Kesk-Euroopas.

Algul sõitis rong linnade vahel kord nädalas, alates 1897. aasta kevadest kaks korda nädalas ja alates 1899. aasta lõpust iga päev. Pärast 1900. aastat sõitis Berliinist läände suunduv rong iga päev. Berliinist ida poole sõitis rong kaks korda nädalas Riia ja Peterburi suunas ning üks kord nädalas Varssavi suunas Bentscheni, Poznańi ja Toruńi kaudu.

Alates 1914. aastast kestis reis Peterburist Pariisi 44 tundi 15 minutit (rong väljus kell 19.45 Peterburist, kell 10.40 Wirballenist, kell 22.53 Berliinist ja jõudis järgmisel päeval kell 16.00 Pariisi), pileti hind oli 145 rubla.

Wagon-Litsi asutajate eesmärk oli luua ühendus Peterburi ja Lissaboni vahel, et reisijatel oleks võimalus ookeaniliinilaevadega Atlandi ookeani ületades reisida Ameerikasse. Lõunaekspressiga jõudsid nad Pariisist Portugali pealinna, see marsruut oli kunagi üpris populaarne.

## Edasine ajalugu

*Esimese maailmasõja järel lakkas otseühendus Peterburiga. Liini marsruuti muudeti nii, et vagunitest osa sõitis Varssavisse ja osa Riiga (kust oli ühendus Tallinna ning Leningradi ja Moskvaga).
*Teise maailmasõja järel kulges Põhjaekspressi liin Pariisist hoopis Hamburgi ja Kopenhaageni kaudu Stockholmi ja Oslosse.
*1960. aastate alguses hakkas paralleelne Ost-West Expressi liin jooksma Pariisist ja Oostendest läbi Kölni ja Berliini Varssavisse ja Moskvasse. See liin, kus kasutati Nõukogude vaguneid, töötab endiselt nime Transeuropean Express all.
*1970. aastatel lühendati Põhjaekspressi liini Kopenhaagenisse.
*2007. aastal lühendati liini nii, et selle otspunktid on Pariis ja Hamburg.

## Vaata ka
* Idaekspress

## Kirjandus
* 
* 

## Välislingid
* 
* Põhjaekspressi poster aastast 1927 kunstnikult A.M. Cassandre
Rolls-Royce Armoured Car

**Rolls-Royce Armoured Car** oli Suurbritannia soomusauto. See konstrueeriti 1914. aastal ning oli kasutusel esimeses maailmasõjas, Iiri kodusõjas, sõdadevahelisel perioodil Transjordaanias, Palestiinas ja Mesopotaamias ning teise maailmasõja alguses Lähis-Idas ja Põhja-Aafrikas.

## Vaata ka
* Number 1 Armoured Car Company RAF
* Number 2 Armoured Car Company RAF
* RAF Regiment

## Viited

## Välislingid
* Armoured Cars in Action by Peter Lewis, ''Rolls-Royce Owner'', Issue No.1, October 1963
*Equipment Used By the Armoured Car Regiments
*Tankmuseum.co.uk
*War Diary of Armoured Car Section, Rangoon Battalion, BAF
*Tank encyclopedia
Garford-Putilov

**Garford-Putilov** oli Venemaa soomusauto, mida toodeti esimese maailmasõja ajal. Soomuk ehitati Ameerika Ühendriikidest imporditud Garford Motor Truck Co. veokite šassiile.

Kuigi kasutajate hinnangul oli tegu tugeva ja töökindla masinaga, oli Garford-Putilov väga alajõuline. Kuna soomuk kaalus kuni 11 tonni ning selle mootor oli vaid 30 hj (22 kW), oli auto tippkiiruseks u 19 km/h. Suure kaalu tõttu puudus Garford-Putilovi soomukil praktiline maastikuvõimekus.

Soomuki relvastusse kuulus tagaosas asuvas tornis paiknev 76,2-millimeetrine kahur, mille pöördeulatus oli 270 kraadi ning kaks või kolm 7,62-millimeetrist kuulipildujat. Kaks kuulipildujat asus soomuki esiosas kasematitaolistel kinnititel, kuid need ei olnud piisavad väiksel distantsil täielikku katet pakkuma.

Aastatel 1915–1916 toodeti Putilovi tehases 48 sellist soomukit ning need olid kasutuses nii esimeses maailmasõjas kui Venemaa kodusõjas. Garford-Putilovi soomukid olid enda ajastu ja klassi kohta võimsa relvastuse ning piisava soomusega. Hoolimata vähesest liikuvusest olid need soomukid lahingus efektiivsed ja jäid pikaks ajaks teenistusse.

## Viited
* 
* 
* 
* 
* 
* 
* 
*  
* 
* 
* 
* 
* 

## Välislingid
* Galerii
Kiirgusenergia

**Kiirgusenergia** kui üks radiomeetria põhisuurusi on energia, mis kandub üle kiirgusena, s.o elektromagnetlainetena. Valgustehnikas mõistetakse kiirgusenergia all valguskiirgusega ülekanduvat energiat.

Kiirgusenergia tähis on Q_\text{e} ja SI mõõtühik džaul (J).

Kiirgusenergia iseloomustab ka gravitatsioonilainetena edasi kantavat energiat. Näiteks esimest korda (2016. a) täheldatud gravitatsioonilained kutsus esile mustade aukude kokkupõrge, milles eraldus 5,3·1047 J gravitatsioonienergiat.

## Vaata ka
* Radiomeetria
* Fotomeetria
Rumpler C.I

**Rumpler C.I** (tootjaindeks **5A 2**) oli kahekohaline ühe mootoriga Saksa luurebiplaan. See jõudis teenistusse 1915. aastal ja oli üks esimesi Saksa C-tüüpi lennukeid. Lisaks oli Rumpler C.I esimeses maailmasõjas oma klassis üks pikema teenistusajaga lennukeid, see kutsuti rindelt tagasi alles 1918. aasta alguses.

## Kasutajad
* Jugoslaavia
**Jugoslaavia kuninglik õhuvägi: pärast sõda.
*
**Leedu õhuvägi: aastal 1919 osteti 3 tk.
*
**Läti õhuvägi: pärast sõda.
*
**Osmanite lennueskadronid
*
**Poola õhuvägi: pärast sõda.
*
**Luftstreitkräfte

## Vaata ka
*Albatros C.I
*Royal Aircraft Factory R.E.8

## Viited

## Kirjandus
*
*
Salmson 2

**Salmson 2 A.2** (tihti lühidalt **Salmson 2**) oli Prantsusmaa luurebiplaan, mille Salmson konstrueeris vastavalt 1916. aasta nõuetele. Salmson 2 ja Bréguet 14 olid aastal 1918 Prantsusmaa relvajõudude põhilised luurelennukid ning Salmson 2 oli kasutuses ka Ameerika ekspeditsioonijõudude lennuüksustes. Esimese maailmasõja lõpuks oli kolmandik Prantsuse luurelennukitest Salmson 2-ed.

## Kasutajad
### Sõja ajal
*
**Ameerika ekspeditsioonijõud
*
**Prantsusmaa õhuvägi

### Pärast sõda
*
**Belgia õhuvägi: 1 tk.
*
**Hispaania õhuvägi: 1 tk.
*
**Jaapani keiserlik armee
*
**Nõukogude õhuvägi
*
**Peruu õhuvägi: 1 tk.
*
**Poola õhuvägi
*
**Tšehhoslovakkia õhuvägi

## Viited

## Kirjandus
*
Mihhail Zoštšenko

**Mihhail Zoštšenko** (vene keeles Михаил Михайлович Зощенко; 28. juuli / 9. august 1894 Peterburi – 22. juuli 1958 Sestroretsk, Leningrad) oli vene kirjanik (sh näitekirjanik, stsenarist ja satiirik) ja tõlkija.

Ta sündis 1894. aastal kunstnike peres. 1913. aastal lõpetas Peterburis gümnaasiumi, seejärel õppis lühikest aega Peterburi ülikooli õigusteaduskonnas.

## Sõjaväelasena

Esimeses maailmasõjas astus ta sõjaväkke. 29. septembril 1914 võeti ta vabatahtliku õigustes Pauli sõjakooli 1. järgu junkruna reamehe auastmes. 5. jaanuaril 1915 ülendati ta nooremportupeejunkruks. 1. veebruaril lõpetas ta kooli lühendatud neljakuulise kursuse ja määrati jalaväkke praporštšikuks. Ta töötas suurtükimeeskonna nooremohvitserina.

Novembri algul sai Zoštšenko rünnakus Saksa positsioonidele kergelt jalast haavata. 17. novembril anti talle "eeskujuliku tegevuse eest vaenlase vastu" Püha Stanislavi ordeni 3. järk mõõkade ja lindiga. 22. detsembril 1915 ülendati ta alamporutšikuks ja määrati suurtükimeeskonna ülemaks. 11. veebruaril 1916 anti talle vapruse eest Püha Anna ordeni 4. järk. 9. juulil 1916 ülendati ta porutšikuks.

Ööl vastu 20. juulit sai Zoštšenko Saksamaa gaasirünnaku tagajärjel vigastada ja viidi haiglasse. 13. septembril anti talle Püha Stanislavi ordeni 2. järk mõõkadega. Oktoobris tunnistati ta esimese järgu haigeks, ent ta keeldus teenistusest tagalapolgus ja 9. oktoobril naasis oma vanasse polku. 9. novembril anti talle Püha Anna ordeni 3. järk. Järgmisel päeval ülendati ta staabikapteniks ja määrati rooduülemaks, aga 11. novembril pataljoniülema kohusetäitjaks. 17. novembril 1916 määrati ta tööle praporštšike kursusel.

Jaanuaris 1917 esitati Zoštšenko ülendamiseks kapteniks ja Püha Vladimiri ordeni 4. järgu saamiseks. Veebruarirevolutsiooni tõttu ei saanud ta auastet ega ordenit kätte, ehkki tema ordeniga autasustamise käsk oli välja kuulutatud. Zoštšenko oli elu lõpuni seisukohal, et teda autasustati maailmasõjas viie ordeniga. 9. veebruaril ägenes Zoštšenkol südamehaigus gaasirünnaku tagajärjel ja pärast haiglaravi arvati ta reservi.

1919. aastal astus vabatahtlikuna Punaarmeesse, võitles Narva ja Jamburgi all Stanislav Bulak-Balahhovitši rühmadega. Kuid sama aasta aprillis tekkisid taas südameprobleemid ning pärast haiglaravi tunnistati ta sõjaväeteenistuseks kõlbmatuks ja demobiliseeriti.
Mazda

**Mazda Motor Corporation** (jaapani keeles: マツダ株式会社) (enamasti kasutatakse lihtsalt nime Mazda) on rahvusvaheline Jaapani autotootja, mille peakorteri asukohaks on Fuchū, Aki rajoon, Hiroshima prefektuur, Jaapan.

## Ajalugu
Mazda sai alguse ettevõttest Toyo Cork Kogyo Co, mis asutati 30. jaanuaril 1920 Jaapanis Hiroshimas korgitoodete valmistamise tehasena ning 1927. aastal sai ettevõtte nimeks Toyo Kogyo Co.

1931. aastal alustati sõidukite tootmist, võeti kasutusele Mazda nimi ning asuti tootma kolmerattalisi kaubaveo mootorrattaid nimega Mazda-go.


Fail:Mazda-Go Type-DA.jpg|Mazda-Go
Fail:Mazda-Go Type-KC36.jpg|Mazda-Go


Mazda esimeseks sõiduautoks oli väikeauto Mazda R360 (1960), millele järgnes 1962. aastal Mazda Carol.


Fail:MAZDA R360.jpg|Mazda R360
Fail:Mazda carol360.jpg|Mazda Carol


Ametlikult sai ettevõtte nimeks Mazda alles 1984. aastal, kuigi ettevõte oli müünud autosid Mazda nime all juba pikka aega.  


Fail:Mazda Cosmo (1968?) (5066865889).jpg|Mazda Cosmo
Fail:MHV Mazda 323 01.jpg|Mazda 323
Fail:Mazda MX3.jpg|Mazda MX-3
Fail:Mazda 323.jpg|Mazda 323
Fail:1996 Mazda MX-5 1.8.jpg|Mazda MX-5
Fail:2003 Mazda 6 (GG) Classic hatchback 01.jpg|Mazda 6
SPAD S.XIII

**SPAD S.XIII** oli Prantsusmaa hävitusbiplaan, mille konstrueeris esimese maailmasõja ajal varasema eduka hävitaja SPAD S.VII baasil Société pour l'aviation et ses dérivés.

Aastal 1917 märkas lennukidisainer Louis Béchereau, et S.VII lennukid on vanaks jäämas ning otsustas konstrueerida kaks uut lennukit: S.XII ja S.XIII. Mõlemal lennukil oli võimas ning uuenduslik Hispano-Suiza 8A mootor. Kahuriga varustatud S.XII ei olnud lendurite seas kuigi populaarne, kuid S.XIII oli üks sõja võimekamaid ning enimtoodetud hävituslennukeid. Kokku toodeti 8472 SPAD S.XIII lennukit, tellitud oli veel 10 000 lisa, kuid nende ehitus katkestati Compiègne'i vaherahu tõttu.

Esimese maailmasõja lõpuks olid S.XIII lennukid kasutusel põhimõtteliselt kõikides Prantsusmaa õhuväe hävitajaeskadronides. Lisaks tootis neid lennukeid sõja ajal hulgaliselt Ameerika Ühendriikide armee õhuteenistus. S.XIII oli S.VII kõrval kasutusel ka Suurbritannia kuninglikus lennukorpuses, kuni Sopwith Dolphin polnud teenistusse jõudnud. Lennuk oli pilootide seas populaarne ning seda kasutasid mitmete riikide lennuässad. Pärast sõda müüdi ülejäänud lennukid üle maailma nii tsiviil- kui militaarkasutusse.

## Kasutajad
*
*
*
*
*
* Itaalia
*
* Kreeka
*
*
*
* Rattakosin
*
* Serbia
*
*
*
*
* Venemaa Keisririik

## Vaata ka
*Early Bird Spad 13
*SPAD S.VII
*SPAD S.XI
*SPAD S.XII
*Ansaldo A.1 Balilla
*Fokker D.VII
*Nieuport 28
*Royal Aircraft Factory S.E.5
*Salmson 3
*Sopwith Camel

## Viited

## Välislingid
* Air Force Association Fact Sheet (pdf)
* Spad S. XIII shown in Belgique maximum card
* Spad XIII in the United States Air Service with pursuit group histories
* The NMUSAF's SPAD S.XIII Page
Revolutsiooniline Tribunal

**Revolutsiooniline Tribunal** (prantsuse keeles *Tribunal révolutionnaire*) oli Prantsuse revolutsiooni ajal tegutsenud ja Rahvuskonvendi loodud kohus, mis tegeles poliitiliste süütegudega.

Tribunali tegevuse kõrgaeg oli Suure Terrori ajal aastatel 1793–1794.

See koosnes viiest kohtunikust, prokurörist ja kahest abiprokurörist, kes kõik nimetati ametisse Rahvuskonvendi otsusega. Samuti kuulus tribunali juurde 12-liikmeline vandekohus, mille liikmeid valiti aga vaid poliitiliselt usaldusväärsete isikute seast. 1793. aasta märtsist kuni augustini juhtis tribunali Jacques-Bernard-Marie Montané, tema järel Martial Joseph Armand Herman. Prokurörina töötas Antoine Quentin Fouquier-Tinville. Teiste hulgas osalesid tribunali töös ka kohtunikuna Marie Joseph Emmanuel Lanne, vandekohtunikena kunstnikud Claude-Louis Châtelet ja Jean-Louis Prieur, samuti Joachim Vilate, Léopold Renaudin, Pierre-Nicolas-Louis Leroy ja Pierre-François Girard.

Tribunali otsuseid polnud võimalik edasi kaevata ja see tegeles kontrrevolutsiooniliste süüdistustega, omades seejuures jurisdiktsiooni üle Prantsusmaa.

## Välislingid
*
Nakagini kapseltorn

**Nakagini kapseltorn** (jaapani keeles 中銀カプセルタワー *Nakagin Kapuseru Tawā*) on arhitekt Kisho Kurokawa projekteeritud mitmeotstarbeline elamu- ja kontorihoone, mis asub Shimbashis Tokyos Jaapanis. See oli maailmas esimene näide moodularhitektuurist, mis kajastab Jaapani metabolismi. Tööd valmisid 1972. aastal, hoone pandi kokku 30 päevaga. 2012. aasta oktoobri seisuga oli 140 kapslist 30 korterina kasutusel, ülejäänuid kasutati ladustamiseks või hüljati. 

## Projekteerimine ja ehitamine
Hoone koosneb omavahel ühendatud betoontornidest. Ühel tornil on 11 korrust ja teisel tornil 13 korrust, milles on kokku 140 tehases valmistatud moodulit ehk kapslit. Iga moodul on 2,5 m lai ja 4 m pikk, toa otsas on 1,3-meetrise diameetriga ümmargune aken. Suuremate ruumide loomiseks saab kapsleid omavahel ühendada ja kombineerida. Olgugi et kapsleid toodeti masstoodanguna, pole ühtegi algset kapslit asendatud. Enne ehitusplatsile saatmist paigaldati kapslitesse sisustus ja sanitaartehnilised lahendused. Kapslid on keevitatud terasest, mis on kaetud kuumtsingi ning roostetõrjega ja viimistleti pärast töötlemist läikiva pihustiga Kenitex. Keldrist teise korruseni kasutati tavalist betooni, ülejäänud korrustel on kasutatud kergbetooni.  
 

## Lammutamine ja uuendamine
Kapsleid saab eraldi eemaldada või asendada, kuid see on väga kallis. 2006. aastal, kui kaaluti lammutamist, eeldati, et ühe kapsli renoveerimine nõuaks umbes 6,2 miljonit jeeni. 80% kapselkorterite omanikest pidi lammutamise heaks kiitma, see saavutati 15. aprillil 2007. Enamik kapsliomanikest hääletasid hoone lammutamise poolt, olles mures viletsate tingimuste, kitsaste olude ja asbesti tervist kahjustava mõju pärast. Asenduseks pakuti uuema ja modernsema torni ehitamist. Kujunduse säilitamiseks tegi arhitekt Kisho Kurokawa ettepaneku demonteerida olemasolevad kapslid ja asendada need uuendatud kapslitega. Plaani toetasid ka suuremad Jaapani arhitektuuriühingud, kuid elanikud olid mures hoone maavärinakindluse ja kinnisvara ebaefektiivse kasutamise pärast. Kisho Kurokawa suri 2007. aastal ja uut renoveerimise arendajat pole veel leitud. 2014. aastal teatas kapsliomanik ja projekti "Save Nakagin Tower" algataja, et projektiga üritati koguda annetusi, et säilitada hoone ja kokku osta kõik kapslid.

## Kultuuriruum
* 2016. aastal avaldas fotograaf Noritaka Minami pildiraamatu "1972", mis sisaldas fotosid lagunevast tornist.
* 1994. aasta arvutimängu "Transport Tycoon" tegevuskoha loomisel on saadud inspiratsiooni Nakagini kapseltornist.

## Viited

__SISUKORDEES__
Purmsāti

**Purmsāti** on küla (*vidējciems*) Lätis Lõuna-Kuramaa piirkonnas Virga vallas. 

Küla asub merepinnast 50 meetri kõrgusel. Varem läbis seda Bajorai ja Priekule vaheline raudtee. Külas on raamatukogu ja erivajadustega lastele mõeldud internaatne põhikool. Säilinud on sealse mõisa park ja osad mõisakompleksi hooned.

Küla on esmamainitud 1357. aastal, mil see läänistati Rommelite perele. 1840. aastal avati mõisa juures kool, kus aastail 1940–1961 töötas läti literaat Matīss Vītiņš. Esimese maailmasõja ajal valmis sealne raudtee ja avati Purmsāti raudteepeatus, mis suleti XX sajandi lõpus. 2021. aastani kuulus küla Priekule piirkonda.

2005. aastal oli külas 144 elanikku, 2020. aastal 114 ja 2021. aastal 115 elanikku.

## Viited
Ozoli (Kalēti vald)

**Ozoli** on küla (*vidējciems*) Lätis Lõuna-Kuramaa piirkonnas Kalēti vallas. 

Küla asub merepinnast 36 meetri kõrgusel. Varem läbis seda Bajorai ja Priekule vaheline raudtee.

Küla n kujunenud endise Ozoli karjamõisa (*Oseln*) juurde. Esimese maailmasõja ajal valmis sealne raudtee ja avati Kalēti raudteepeatus, mis suleti XX sajandi lõpus. Aastani 2021 kuulus küla Priekule piirkonda.

Aastal 2014 oli külas 117 elanikku. Aastal 2020 oli elanikke 44, aastal 2021 aga 41.

## Viited
Metallicity

**Metallicity** on Eesti rokkansambel, mis alustas tegevust 2019. aastal.

## Koosseis
* Deniss Burashnikov (ehk Bowrush) – laul, produktsioon
* Jaan Karnouhhov (ehk Murderscream) – elektroonika, produktsioon
* Artjom Bridun – kitarr
* Roman Šiškarjov – kitarr
* Jevgeni Fenko – bass

## Looming
7. augustil 2020 valmis Deniss Burašnikov lavastatud muusikavideo singlile "Gewaltwerk". 

26. augustil 2020 järgnes nelja looga "Metallicity" EP.

8. märtsil 2021 ilmus lugu "Cyberfunk", mis käsitleb naiste seksualiseerimist tänapäevases ühiskonnas, eriti sotsiaalmeedias ja reklaamikampaaniates. Kuna teemaks valitud nähtus on rohkem märgatav internetis, siis otsustati lugu luua *dark electro* stiilis. Loo salvestamisel ei kasutanud ühtegi elavat pilli. Samas on see ansambli lugudest kõige "tantsitavam".

Deniss Burašnikov (Asankheya, Metallicity, ex-Emphasis) avaldas 10. novembril oma esimese loo "Unstar" lühialbumist "Wings of Swallows". Loo lindistamisest võttis osa Dmitry Kim (ex-Jinjer), kes salvestas trumme ning tegi ka *mix&masteri*.

2023. aasta veebruaris ilmus Metallicity singel "Uncarbonized" – lugu sellest, kuidas inimene kaotab ennast ning muutub tasapisi masinaks. Uus eksperiment saundiga.

Ansambel Metallicity osales 2024. aastal filmi Reval heliriba loomisel.

## Muud faktid
Deniss Burašnikov kutsuti lauljaks progressiivse metali bändi Emphasis minialbumile “Spiral of Time”, mis koosneb kosmoseesteetikast inspireeritud kuuest loost.

## Diskograafia
*2020 – "Metallicity" (EP)

## Singlid
*2021 – "Isolated"
*2021 – "Cyberfunk"

## Viited
Gurk (Kärnten)

**Gurk** (sloveeni: *Krka*) on turulinn ja endine piiskopitool Austria Kärnteni liidumaa Sankt Veit an der Glani ringkonnas.

Gurk on ümbritsetud alpiniitude ja suurte kõrgete metsadega. See tähistab hõredalt asustatud Gurktali keskkohta. Gurkist allavoolu asub väikelinn Straßburg, mille kindlusest Gurki piiskopid valitsesid.

Linnaosad: Pisweg, Gruska, Gurk

## Ajalugu

Gurki nimi (*die Gurgelnde* – 'korisev') tuleb samanimeliselt jõelt. Ala asustati umbes 2000 aastat tagasi, kuid see saavutas tähtsuse alles pärast seda, kui Baieri liidendas Kärnteni.

Pärast abikaasa ja poegade surma asutas Hemma von Gurk praeguse Gurki turuplatsile usumaja. Kuid Gurki klooster ei kestnud kaua: selle asukohta kasutas Salzburgi peapiiskop, kelle tool oli Kärnteni põhjaosas, 1072. aastal äsjaasutatud Gurki piiskopkonna toomkiriku ja piiskopipalee jaoks. Gurk oli piiskopitool 1787. aastani; selle residents on nüüd Klagenfurtis.

25. juunil 1988 külastas toomkirikut paavst Johannes Paulus II ja palvetas krüptis püha Hemma haual. Paavsti esimene visiit Kärnteni ajaloos oli suur meediasündmus ja tõi tuhandeid inimesi vabaõhumissale toomkiriku ette.

Gurk nimetati Euroopa Nõukogu poolt 1998. aastal "Euroopa omavalitsuseks".

## Vaatamisväärsus
* Gurki toomkirik

## Inimesi
* Püha Hemma von Gurk

## Viited
MacOS Monterey

**macOS Monterey** (versioon 12) on operatsioonisüsteemi macOS 18. väljalase, mis ilmus 25. oktoober 2021.

macOS Monterey on macOS Big Sur järglane.

## Süsteeminõuded

Toetatud Macintoshi arvutid:

* iMac (2015 ja uuem)
* MacBook (2016 ja uuem)
* MacBook Pro (2015 ja uuem)
* MacBook Air (2015 ja uuem)
* Mac Mini (Hiline 2014 ja uuem)
* Mac Pro (Hiline 2013 ja uuem)
* iMac Pro (2017 ja uuem)
Edgar Tiits

**Edgar Tiits** (30. juuni 1923 Paide – 3. jaanuar 1990 Tartu) oli Eesti veemotosportlane.

Ta õppis aastatel 1930–1938 Paide Linna Algkoolis ja aastatel 1930–1938 Paide Tööstuskeskkoolis metallitöötlust. Töötas alates 1940. aastast lukksepa ja treialina Tallinnas ja Paides, alates 1949. aastast Tartus.

Oli 1950. aastatel Eesti veemotospordile üks alusepanijaid Tartus. Ta on harrastanud tollase Eesti NSV erinevaid paadiklasse. Võistles aastatel 1955–1966, võitis 1957. aastal esimestel Eesti NSV esivõistlustel sisemootoriga kaatrite võistlusklassis E-3 (kaassõitja Ulrich Andresen) esikoha. Tuli veel võistlusklassis KA Eesti NSV meistriks ning sai ühe hõbemedali.

Tuli 1958. aastal esimese eestlasena NSV Liidu meistriks (võistlusklass KA). See uudis jõudis isegi tollasest NSV Liidust väljapoole.

## Viited

## Kirjandus
*"Edgar Tiits". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 15

## Välislingid
*Edgar Tiitsu sporditulemused. *Vaadatud 8. juunil 2021*
*Haud Tartu Maarja kalmistul
Guttaring

**Guttaring** (sloveeni *Kotarče*) on linn Austria Kärnteni liidumaa Sankt Veit an der Glani ringkonnas.

Guttaring asub Krappfeldi ja Görtschitztali vahel ning seda läbib Silberbach.

## Viited
Hüttenberg (Kärnten)

**Hüttenberg** (sloveeni: *Železni hrib*) on turulinn Austria Kärnteni liidumaa Sankt Veit an der Glani ringkonnas.

Omavalitsus hõlmab Görtschitzi oru Seetali Alpide lõunajalamil. Põhjas külgneb see Steiermargi liidumaaga.

## Inimesi

* Heinrich Harrer (1912 –2006) – Hüttenbergis sündinud geograaf, sportlane ja kirjanik; seal asub ka tema muuseum.

## Viited
Nagant M1895

**Nagant M1895** on seitsmelasuline Belgia revolver, mille konstrueeris Venemaa Keisririigile Léon Nagant. Nagant M1895-s on kasutusel padrun 7.62×38 mm R, sellel on omapärane "gaastihendi" süsteem: kui kukk vinnastada, liigub revolvri trummel ette, mis vähendab vahet vintraua ja trumli vahel. Selle tõttu on kuuli algkiirus suurem ja relval on võimalik kasutada helisummutit (mis on revolvri kohta ebatavaline).

## Kasutajad
* 
* 
*  Hispaania
*  Ida-Saksamaa
*  Jugoslaavia Kuningriik
* : turvateenistuses veel aastal 1996.
* 
* : People's Movement for the Liberation of Azawad
* 
* 
* 
* 
* : veel 2017. aastal nii raudteede kui tehaste turvatöötajatel.
* : väljaõppes.
* : võeti kasutusse 13. mail 1895.
* : veel aastal 1998 korrakaitses; aastani 2003 postiteenistuse turvatöötajatel; vähemalt 2006. aastani turvateenistuses.

## Vaata ka
* Kaasaegsete Venemaa käsirelvade ja kergrelvade loend
* Vene rulett

## Viited

## Välislingid
* Modern Firearms: Nagant model of 1895 (Belgium - Russia)
* Exploded Parts Diagram of M1895 Nagant Revolver
* NAGANT info
* Nagant 1895 Pictorial
* 
* The Belgian Nagant Revolvers
* Nagant 1895 internal mechanism (modern technical drawing)
Kaimu Keerak

**Kaimu Keerak** (7. september 1944 Kuremaa vald, Tartumaa – 23. märts 1993 Tartu) oli Eesti sambomaadleja ja judoka ning treener.

Ta lõpetas 1963. aastal Tartu 2. Keskkooli ja 1973. aastal Tartu Riikliku Ülikooli kehakultuuriteaduskonna.

Judotreeninguid alustas ta 1967. aastal Andres Lutsari juhendamisel. Võitis aastatel 1968–1986 Eesti NSV meistrivõistlustel sambos 6 kuld-, 1 hõbe- ja 1 pronksmedali ning aastatel 1973–1982 judos 3 kuld-, 3 hõbe- ja 4 pronksmedalit. 

Töötas aastatel 1973–1993 Jõu ja Kalevi judotreenerina. 

## Tunnustus
*1974 NSV Liidu meistersportlane sambos
*1975 NSV Liidu meistersportlane judos

## Mälestuse jäädvustamine
*1993 hakati Tartus korraldama tema mälestusvõistlust

## Välislingid
*
*Kaimu Keeraku sporditulemused judos. *Vaadatud 8. juunil 2021*
*Haud Tartu Aleksander Nevski kalmistul
Adam Pelech

**Adam Pelech** (sündinud 16. augustil 1994 Torontos) on Kanada jäähokimängija, kes mängib kaitsjana NHL-i klubis New York Islanders.

Aastatel 2010–2014 mängis ta Ontario Hockey League'i klubis Erie Otters.

2012. aastal valis Islanders ta NHL-i ''draft''is 65. valikuna. 2014. aasta märtsis sõlmis ta klubiga kolmeaastase lepingu. Aastatel 2014–2016 mängis ta põhiliselt American Hockey League'is Islandersi noorteklubis Bridgeport Sound Tigers. NHL-is debüteeris ta 13. novembril 2015 mängus Anaheim Ducksi vastu. Islandersi põhikoosseisus kindlustas ta koha hooajal 2016–17. 2017. aasta juulis pikendas ta klubiga lepingut nelja aasta võrra.

Tema vanem vend Matt Pelech on samuti NHL-is mänginud.

## Välislingid
* Adam Pelech NHL.com lehel
* Adam Pelech hockeydb.com lehel
Anthony Beauvillier

**Anthony Beauvillier** (sündinud 8. juunil 1997 Sorel-Tracys Québecis) on Kanada jäähokimängija, kes mängib ründajana NHL-i klubis Vancouver Canucks.

Aastatel 2013–2016 mängis ta Quebec Major Junior Hockey League'i klubis Shawinigan Cataractes.

2015. aastal valis New York Islanders ta NHL-i ''draft''is 28. valikuna. 2015. aasta oktoobris sõlmis ta klubiga kolmeaastase lepingu. NHL-is debüteeris ta 13. oktoobril 2016 hooaja avamängus. Esimese värava lõi Beauvilliler NHL-is sama aasta 18. oktoobril mängus San Jose Sharksi vastu. Koha debüüthooajal kindlus ta koha Islandersi põhikoosseisus. Hooajal 2016–17 lõi ta NHL-is üheksa väravat ja andis 15 väravasöötu. Järgmisel hooajal lõi ta NHL-is 21 väravat. 15. novembril 2018 tegi ta mängus New York Rangersi vastu oma esimese kübaratriki NHL-is.

2019. aasta augustis pikendas ta Islandersiga lepingut kahe aasta võrra. Hooajal 2019–20 jõudis ta Islandersiga Idakonverentsi finaali, kus kaotati hilisemale Stanley karika võitjale Tampa Bay Lightningile. Hooaja 2019–20 väljalangemismängudes lõi Beauvilliler kokku üheksa väravat, millega oli Brock Nelsoni kõrval klubi suurim väravakütt. Islandersis jäi Beauvillier resultatiivseimaks põhihooajaks 2019/20, mil ta lõi 18 väravat ja andis 21 väravasöötu.

2023. aasta jaanuaris kaubeldi Beauvilliler koos Aatu Räty ja ühe tulevase *draft*i valikuga Bo Horvati vastu Islandersist Vancouver Canucksi.

Beauvilliler kuulus Kanada jäähokikoondisse 2018. aasta maailmameistrivõistlustel.

## Viited

## Välislingid
* Anthony Beauvillier NHL.com lehel
* Anthony Beauvillier hockeydb.com lehel
Scott Mayfield

**Scott Mayfield** (sündinud 14. oktoobril 1992 Saint Louises Missouri osariigis) on USA jäähokimängija, kes mängib kaitsjana NHL-i klubis New York Islanders.

Aastatel 2009–2011 mängis ta United States Hockey League'i klubis Youngstown Phantoms ja 2011–2013 Denveri Ülikooli jäähokimeeskonnas.

2011. aastal valis Islanders ta NHL-i ''draft''is 34. valikuna. 2013. aasta aprillis sõlmis ta Islandersiga kolmeaastase lepingu. Hooaja 2012–13 lõpus debüteeris ta American Hockey League'is Islandersi noorteklubis Bridgeport Sound Tigers. NHL-is tegi Mayfield debüüdi 6. aprillil 2014 mängus Columbus Blue Jacketsi vastu. Esimese värava lõi ta NHL-is 9. aprillil 2016 mängus Buffalo Sabresi vastu. Pärast mitut hooaega, kus ta sai enam mänguaega Sound Tigersi meeskonnas, kindlustas Mayfield hooajal 2017–18 koha Islandersi põhikoosseisus. 2018. aasta jaanuaris pikendas ta Islandersiga lepingut viie aasta võrra.

## Välislingid
* Scott Mayfield NHL.com lehel
* Scott Mayfield hockeydb.com lehel
Vo'

**Vo&lsquo;** (tuntud ka kui ***Vo' Euganeo*** ja ***Vò***) on omavalitsusüksus (*comune*) Itaalias Veneto maakonnas Padova provintsis.

19 meetri kõrgusel merepinnast asuva Vo&lsquo; asustustihedus on keskmiselt  inimest ruutkilomeetri kohta.

Vo&lsquo; piirneb järgmiste omavalitsusüksustega: Agugliaro (VI), Albettone (VI), Cinto Euganeo, Galzignano Terme, Lozzo Atestino, Rovolon, Teolo.

Teadaolevalt suri 21. veebruaril 2020 Vo&lsquo;s üks esimesi koroonasse nakatunuid väljaspool Aasiat.

## Viited

## Välislingid

* Vivi Vitalone, Once a Covid hotspot, Italian village now intrigues researchers with 'super-immune' cases  Covid "super-immune" people seem to be in a high concentration in Vo'. Researchers want to know why, NBC News, 29. aprill 2021
* Gli anticorpi al Covid-19 resistono almeno dieci mesi, tvsvizzera.it, 31. märts 2021
Tim Hunt

**Sir Richard Timothy Hunt** (sündinud 19. veebruar 1943) on Briti biokeemik ja raku füsioloog. Ta pälvis Paul Maxime Nurse ja Leland Hartwelliga 2001. aastal Nobeli füsioloogia- või meditsiiniauhinna rakkude jagunemist kontrolli all hoidvate valgumolekulide avastuste eest. 

1980. aastate alguses viljastatud merisiilikumune uurides avastas Hunt tsükliini valgu, mis hoiab raku arengut rakutsükli kaudu kontrolli all.

## Noorus ja haridus
Hunt sündis 19. veebruaril 1943 Nestonis Cheshire'i krahvkonnas paleograafialektor Richard William Hunti ja Kit Rowlandi peres. Pärast mõlema vanema surma leidis Hunt, et tema isa oli töötanud BBC World Service'i raadio peakorteris, kus tegeles tõenäoliselt luureandmetega. 1945. aastal sai Richard Bodley raamatukogu lääne käsikirjade hoidjaks ja pere kolis Oxfordi. Kaheksa-aastaselt võeti Hunt vastu Draakonikooli, kus tekkis tal huvi bioloogia vastu. 14-aastaselt kolis ta Oxfordi Magdaleni kolledžikooli, kus teaduspreemiad kannavad nüüd tema nime, tundes veelgi rohkem huvi loodusteaduste õppimise vastu. 

1961. aastal võeti ta Cambridge'i ülikooli loodusteadusi õppima, mille lõpetas 1964. aastal ja asus kohe tööle ülikooli biokeemia osakonnas Asher Korneri käe all.  Seal töötas ta koos selliste teadlastega nagu Louis Reichardt ja Tony Hunter. 1966. aastal toimunud konverentsil veenis ta hematoloog ja geneetik Irving Londonit lubama tal töötada oma laboris New Yorgis Albert Einsteini meditsiinikolledžis, viibides seal juulist oktoobrini 1966. Tema doktorikraadi juhendas Asher Korner ja see keskendus hemoglobiini sünteesile küüliku retikulotsüütides (ebaküpsed punalibled), ta sai oma doktorikraadi 1968. aastal. 

Hunt löödi 2006. aastal tema teaduslike teenete eest rüütliks.

## Isiklikku
Hunt on abielus immunoloog Mary Collinsiga, kes on Jaapani Okinawa teaduse ja tehnoloogia instituudi akadeemiline administraator. Paaril on kaks tütart. 

## Viited
Brett Kulak

**Brett Kulak** (sündinud 6. jaanuaril 1994 Stony Plainis Albertas) on Kanada jäähokimängija, kes mängib kaitsjana NHL-i klubis Edmonton Oilers.

Aastatel 2010–2014 mängis ta Western Hockey League'i klubis Vancouver Giants.

2012. aastal valis Calgary Flames ta NHL-i ''draft''is 105. valikuna. 2014. aasta märtsis sõlmis ta Flamesiga kolmeaastase lepingu. NHL-is debüteeris Kulak 11. aprillil 2015 põhihooaja viimases mängus Winnipeg Jetsi vastu. Flamesi põhikoosseisus mängis ta hooajal 2017–18. Aastatel 2014–2017 sai ta enam mänguaega American Hockey League'is või ECHL-is.

2018. aasta oktoobris kaubeldi ta Montreal Canadiensi. 2019. aasta mais pikendas ta klubiga lepingut kolme aasta võrra. Hooajal 2020–21 jõudis ta Canadiensiga Stanley karikavõistlustel finaali, kus kaotati Tampa Bay Lightningile.

2022. aasta märtsis kaubeldi Kulak Montreal Canadiensist Edmonton Oilersisse.

## Viited

## Välislingid
* Brett Kulak NHL.com lehel
* Brett Kulak hockeydb.com lehel
Piotr Zieliński

**Piotr Sebastian Zieliński** (sündinud 20. mail 1994 Ząbkowice Śląskies) on Poola jalgpallur, kes mängib poolkaitsjana Itaalia kõrgliiga klubis Napoli ja Poola jalgpallikoondises. 

2011. aastal liitus ta Itaalia klubiga Udinese, mille meeskonnas debüteeris ta 2012. aasta novembris Itaalia kõrgliigas. Aastatel 2014–2016 mängis ta laenul Itaalia kõrgliiga klubis Empoli.

2016. aasta augustis siirdus ta umbes 16 miljoni euro eest Napoli. 2020. aastal võitis ta Napoliga Itaalia karikavõistlused. 2020. aasta augustis pikendas ta klubiga lepingut nelja aasta võrra.

Poola jalgpallikoondises tegi Zieliński debüüdi 4. juunil 2013 sõprusmängus Liechtensteini vastu. Koondisekarjääri esimese värava lõi ta sama aasta 14. augustil sõprusmängus Taani vastu. Ta on kuulunud Poola koondisse kahtedel Euroopa meistrivõistlustel ja 2018. aasta maailmameistrivõistlustel.

## Saavutused
;Napoli
*Serie A: 2022–23
*Coppa Italia: 2019–20

## Välislingid
Seetali Alpid

**Seetali Alpid** (saksa: *Seetaler Alpen*) on 26 km pikk mäestik Austrias Lavanttali või Noriki Alpides Muri jõest lõunas Scheiflingi ja Zeltwegi vahel. Kõrgeim tipp on Zirbitzkogel (2396 m).

## Topograafia

Seetali Alpidega külgnevad põhjas Murtal, idas Obdachi sadul, lõunas Klippitztörli kuru ja läänes Neumarkti sadul. Enamik mäestikust asub Austria Steiermargi liidumaal, alles Klippitztörli juures ulatub see Kärnteni liidumaale. Olulisimad tipud (põhjast lõunasse) on:

* Weißeck (1743 m)
* Brandriegel (1721 m)
* Hohe Ranach (1981 m)
* Erslstand (2124 m)
* Wenzelalpe (2151 m)
* Kreiskogel (2306 m) koos väga raske Lukas-Max *[[Via ferrata]]ga*
* Scharfes Eck (2364 m)
* Zirbitzkogel (2396 m)
* Fuchskogel (2214 m)
* Streitwiesenalm (kohalikele *Blutwiese*) ja Judenburgi rist (1764 m)
* Zöhrerkogel (1874 m)
* Angerlkogel (1774 m)
* Jägerstube (1749 m)

Klippitztörli kurul on suur suusakuurort. Suusatada saab ka Sabathy hüti ja Tonneri hüti lähedal.

Kõrgel mäeahelikul on mitu konarlikku kaljut, mis tõusevad metsapiirist kõrgemale.

Piirkonda läbib *Eisenwurzenweg* (Austria pikamaarada 08). See ulatub Zirbitzkogeli tippu.

## Turism

Mäestik on populaarne mägironijate ja jalutajate seas. Lisaks on Klippitztörli kurul ja sellest põhja pool mitu suusakuurorti.

*Seetaler Alpe* polügoon, mida haldavad Austria relvajõud, on mäestiku põhjanõlval ja sinna pääseb Judenburgist.

## Hütid

* Winterleiteni hütt (1782 m) Zirbitzkogelist kirdes
* Alpengasthof Sabathy (1620 m) Zirbitzkogeli idajalamil
* Zirbitzkogelhaus (2376 m) Zirbitzkogeli tipus
* Tonneri hütt (1600 m) poolel teel Mühlenist Zirbitzkogelile
* Waldheimi hütt (1614 m) poolel teel Obdachist Zirbitzkogelile
* St. Martini hütt (1710 m) *Streitwiesenalmi*  lähedal
* Klippitztörli hütt (1644 m) Klippitztörli kurul suusakuurordi lähedal
Paweł Dawidowicz

**Paweł Marek Dawidowicz** (sündinud 20. mail 1995 Olsztynis) on Poola jalgpallur, kes mängib keskkaitsja või kaitsva poolkaitsjana Itaalia kõrgliiga klubis Verona Hellas ja Poola jalgpallikoondises.

2011. aastal liitus ta Poola klubiga Gdański Lechia, mille meeskonnas debüteeris ta Poola kõrgliigas hooajal 2012–13.

2014. aasta mais sõlmis ta lepingu Portugali klubiga Lissaboni Benfica. Ta asus mängima klubi reservmeeskonnas Portugali esiliigas. Hooajal 2016–17 oli ta Benficast laenul Saksamaa esiliiga klubis VfL Bochum ja hooajal 2017–18 Itaalia esiliiga klubis Palermo.

2018. aasta läks ta Benficast laenule Hellasesse, mis mängis toona Itaalia esiliigas. 2019. aasta märtsis sõlmis ta Hellasega püsiva lepingu. Alates hooajast 2019–20 on ta klubiga mänginud Itaalia esiliigas.

Poola jalgpallikoondises debüteeris Dawidowicz 17. novembril 2015 sõprusmängus Tšehhi vastu. Ta kuulub Poola koondisse 2020. aasta Euroopa meistrivõistlustel.
Klein Sankt Paul

**Klein Sankt Paul** (sloveeni: *Mali Šentpavel*) on linn Austria Kärnteni liidumaa Sankt Veit an der Glani ringkonnas.

Klein Sankt Paul asub Görtschitzi oru keskosas, umbes 36 km Klagenfurtist kirdes.

## Viited
Banckau

**Banckau** (ka **Banco**, **Banckow**, **Bankow**, **Bancou**) oli Liivimaa aadlisuguvõsa.

Mõningail andmeil oli suguvõsa alusepanijaks Rootsi kuningriigis keegi Banco nimeline isik, kes olevat abiellunud 1616. aastal Rootsis viibinud Hollandi diplomaadi ja Amsterdami bürgermeistri Dirck Basi (1569–1637) tütrega.

Nende poeg, Liivimaa aadli ratsateenistuse kaptenleitnant Otto Banco tõsteti 11. novembril 1662 Banckau nime all ilma introduktsioonita Rootsi aadliseisusse.

Suguvõsale kuulus Liivimaal Jäärja mõis.

## Sugupuu
Banckaude sugupuu, mille esitamiseks on kasutatud de Villiers/Pama süsteemi (en)

*A ... Banco, oli abielus Amsterdami bürgermeistri Dirck Basi tütrega
**B Otto Banckau, Rootsi sõjaväelane (major), oli abielus Ebba Leussneriga
***C Johann Heinrich von Banckau (sünd. 1647), Rootsi sõjaväelane (kapten), oli abielus Jäärja pärijanna Anna Margaretha von Mengdeniga
****D Otto Konrad von Banckau (suri 1742), Rootsi sõjaväelane (kapten), oli abielus Christine Maria von Patkuliga
*****E1 Helena von Backau, oli abielus maakohtunik von Busseniga
*****E2 Anna Christina von Banckau (suri 1772), Jäärja pärijanna, oli abielus leitnant Magnus von Grotthussiga
*****E3 Katharine Luise von Banckau (sünd. 1718), oli abielus major Otto Ernst von Haffsteiniga
*****E4 Charlotte von Banckau
*****E5 Maria Elisabeth von Banckau
***C2 Anna Barbo Banckau, oli abielus Rootsi sõjaväelase (kapten) Georg Schildtiga (1644–1696)

## Viited
Douglas Robinson

**Douglas Robinson** (sündinud 30. septembril 1954, Lafayette, Indiana) on tõlketeadlane.

Ta õppis Ameerika Ühendriikides ja on seejärel töötanud pikka aega Soomes, Ameerika Ühendriikides ja Hiinas.

## Teoseid
*Robinson, Douglas 2016. *Semiotranslating Peirce*. (Tartu Semiotics Library 17.) Tartu: University of Tartu Press.
Liebenfels

**Liebenfels** (sloveeni: *Lepo Polje*) on turulinn Austria Kärnteni liidumaa Sankt Veit an der Glani ringkonnas.

Omavalitsusala asub Gurktali Alpide lõunanõlval. See asub umbes 6 km Sankt Veit an der Glanist läänes ja Klagenfurtist põhjas. Omavalitsuse kõrgeim punkt on Schneebauerberg (1338 m) ja madalaim on Glani jõe org (477 m).

Omavalitsuse osad on Freundsam, Glantschach, Gradenegg, Hardegg, Liebenfels proper, Liemberg, Pflausach, Rosenbichl, Rottschaft Feistritz, Sörg ja Sörgerberg.

## Ajalugu

Kuigi vanimad arheoloogilised leiud piirkonnas pärinevad neoliitikumist, avastati iidse templi vundament Hohensteini küla lähedal künkal. Hoone püstitati 2. sajandil, kui ala oli osa Rooma Noricumi provintsist. Tempel oli pühitsetud kohalikule keldi jumalannale Noreiale.

Kiriku ehitamine Glantschachi külla on dokumenteeritud ajavahemikus 958–991. Asudes Kärnteni hertsogkonna Zollfeldi ala keskkoha lähedal, on Liebenfels arvukate keskaegsete losside ja residentside paik, olulisim on Liebenfelsi loss, mida on esmamainitud 1312. aasta dokumendis kui *Liewenvelse*.

## Viited
Weitensfeld im Gurktal

**Weitensfeld im Gurktal** (sloveeni: *Prečpolje ob Krki*) on turulinn Austria Kärnteni liidumaa Sankt Veit an der Glani ringkonnas.

1479. aastal andis keiser Friedrich III Serbia Brankovići dünastia eksiilis liikmetele Weitensfeldi lossi.

## Sõpruslinn

* Ragogna, Itaalia, aastast 2003

## Viited
Jordan Staal

**Jordan Staal** (sündinud 10. septembril 1988 Thunder Bays Ontario provintsis) on Kanada jäähokimängija, kes mängib keskründajana NHL-i klubis Carolina Hurricanes. Ta on klubi meeskonna kapten.

Aastatel 2004–2006 mängis ta Ontario Hockey League'i klubis Peterborough Petes.

2006. aastal valis Pittsburgh Penguins ta NHL-i ''draft''is teise valikuna. Penguinsi meeskonnas mängis ta aastatel 2006–2012 kokku kuus hooaega. Debüüthooajal lõi ta NHL-is 29 väravat, mis on jäänud ka tema parimaks tulemuseks. Samal hooajal valiti Staal uustulnukate sümboolsesse koosseisu (*[[NHL All-Rookie Team]]*). Hooajast 2006–07 on Staali nimel mitmed NHL-i rekordid: noorim mängija, kes on ühes mängus arvulises vähemuses olles löönud kaks väravat (21. oktoobril 2006 mängus Columbus Blue Jacketsi vastu); noorim mängija, kes on realiseerinud karistuslöögi; noorim mängija, kes on teinud kübaratriki (10. veebruaril 2007 mängus Toronto Maple Leafsi vastu); uustulnukana löönud hooaja jooksul enim väravaid arvulises vähemuses olles (seitse väravat). 2009. aastal võitis ta Penguinsiga Stanley karika. Aasta varem oli Stanley karika finaalis kaotatud Detroit Red Wingsile.

2012. aastal siirdus Staal Hurricanesi, kellega sõlmis kümneaastase lepingu. 2019. aasta septembris määrati ta Hurricanesi kapteniks.

Tal on kolm venda (Marc Staal, Eric Staal ja Jared Staal), kes kõik on samuti NHL-is mänginud.

2007. aastal tuli Staal Kanada jäähokikoondise koosseisus maailmameistriks.

## Välislingid
* Jordan Staal NHL.com lehel
* Jordan Staal hockeydb.com lehel
Rahvuslik Teataja

**Rahvuslik Teataja** on kord kuus ilmuv rahvuslik ajaleht, mida annab välja Rahvuslaste Tallinna Klubi. Ajaleht asutati 2011. aastal. 

Esimene peatoimetaja oli Tõnu Kalvet. 2015. aasta jaanuarist toimetab ajalehte Jaan Hatto, kellele kuulub ka väljaande kaubamärk. 

Esialgu määratles Rahvuslik Teataja ennast parteipoliitikast sõltumatu ühiskondlik-poliitilise väljaandena, kuid alates 2021. aasta veebruarist on see valminud koostöös Põliseestlaste Rahvaerakonnaga. Ajalehele on teinud kaastööd Miina Hint, Meelis Kaldalu, Holger Kaljulaid, Heiki Kortspärn, Andres Laiapea, Tiit Madisson, Mart Niklus, Ilmar Soomere, Jaak Uibu ja paljud teised eesti rahvuslased.

## Viited

## Välislingid
*Rahvuslik Teataja (väljaande veebileht)
*Rahvuslik Teataja (digitaalarhiivis DIGAR)
Metnitz

**Metnitz** (sloveeni: *Metnica*) on linn Austria Kärnteni liidumaa Sankt Veit an der Glani ringkonnas.

Metnitz asub Kärnteni põhjaosas ning hõlmab enamuse Metnitzi orust ja ümberkaudsetest Gurktali Alpidest.

## Viited
Karol Świderski

**Karol Grzegorz Świderski** (sündinud 23. jaanuaril 1997 Rawiczis) on Poola jalgpallur, kes mängib ründajana Kreeka kõrgliigaklubis Panathinaikόs ja Poola jalgpallikoondises.

Poola kõrgliigas debüteeris ta 2014. aastal Jagiellonia Białystoki meeskonnas. Poola kõrgliigas lõi ta esimese värava 3. juunil 2015 mängus Szczecini Pogońi vastu.

2019. aasta jaanuaris siirdus ta Kreeka kõrgliigaklubisse PAOK FC. Hooajal 2018–19 tuli ta klubiga Kreeka meistriks. Nii hooajal 2019–20 kui ka 2020–21 lõi Świderski Kreeka kõrgliigas 11 väravat.

2022. aasta jaanuaris liitus ta Major League Socceri (MLS) klubis Charlotte FC. Kahe hooajaga lõi ta MLS-is 22 väravat. 2024. aasta veebruaris läks ta kuni aasta lõpuni laenule Itaalia kõrgliigaklubisse Verona Hellas, kuid naasis juba juulis Charlotte'i.

2025. aasta jaanuaris naasis Świderski Kreeka kõrgliigasse, kui sõlmis ja poole aasta pikkuse lepingu Panathinaikόsega.

Poola jalgpallikoondises debüteeris Świderski 28. märtsil 2021 MM-i valikmängus Andorra vastu ja lõi selles mängus ka koondisekarjääri esimese värava. Ta kuulus Poola koondisse 2021. ja 2024. aasta Euroopa meistrivõistlustel ning 2022. aasta maailmameistrivõistlustel.

## Saavutused
;PAOK
*Kreeka Super League: 2018–19
*Kreeka karikas: 2018–19, 2020–21
## Viited
Kirjastus SEIK

**Kirjastus SEIK** on Eesti kirjastus, mis tegeleb kinkeraamatute, kalendrite, kalendermärkmike ja teiste kinketoodete kirjastamise ja väljaandmisega. Kirjastus tegutseb Tallinnas. Kirjastuse algataja on Rudolf-Gustav Hanni.

## Ajalugu
Kirjastus SEIK sai alguse 2011. aastal Pärnu Raeküla kooli 8. klassis loodud minifirmast Tegude Kalender. Tegude Kalendri igale päevale on kantud üks heategu, mida sellel päeval ära teha. 

2013. aastal võttis Tegude Kalender osa programmist ENTRUM, koos kalendritootjaga Timer anti välja Noortepäevik. 

2017. aasta jaanuarist tegutseb ettevõtte nime Kirjastus SEIK all.

## Viited


## Välislingid
* Koduleht
* Facebook
Henry Leon Sibul

**Henry Leon Sibul** (30. august 1932 Võru – 19. veebruar 2007 Tallinn) oli USA ja Eesti tehnikateadlane ja professor. 1944. aastal evakueerus perekonnaga Saksamaale, hiljem elas USAs. 

## Haridus
Õppis Võru 1. Algkoolis, lõpetas Augsburgi Eesti Gümnaasiumi (Saksamaa) 1950, George Washingtoni Ülikooli (USA) 1960, New Yorgi Ülikooli (USA) elektrotehnika valdkonna magistrikraadiga 1963, Pennsylvania Osariigi Ülikooli (USA) doktorikraadiga 1968. 
Elektrotehnika magistrikraad (New Yorgi Ülikool, USA) 1963; doktorikraad (PhD, Pennsylvania Ülikool, USA) 1968; erakorraline professor 2006. 

## Töökäik
USA õhujõududes raadiotehnik 1953–1957; Engleman and Company Inc. (USA-s Washingtonis) väliinsener 1958–1960; Bell Labsis tehnilise meeskonna liige 1960–1964; Pennsylvania Osariigi Ülikooli rakendusuuringute keskuses teadus-, uurimis- ja õppetöö alal ning mererelvastuse konsultant 1964–2006.

Tallinna Tehnikaülikoolis 2006–2007: raadio- ja sidetehnika instituudi signaalitöötluse õppetooli raadio- ja sidetehnika erakorraline professor 2006–2007. 

## Teadustöö
Radari testseadmete väljatöötluse ja efektiivsuse uuringud; arvutiga töötava elektroonse lülitusskeemi projekteerimine ja analüüs; esimese elektroonse lülitusseadme automaatse vigade lokaliseerimise programmi loomine; esimese sidesatelliidi TELSTAR maapealse saatja projekteerimine; alus- ja rakendusuuringud signaalitöötluses, eelkõige allvee- ja sonarsüsteemides.
Avaldanud raamatu adaptiivsest signaalitöötlusest (kirjastus IEEE Press), 6 peatükki eri raamatutes, 37 artikli autor/kaasautor eelretsenseeritavates ajakirjades. 

### Teaduskorralduslik tegevus

Töötas välja ja õpetas esimest adaptiivse signaalitöötluse kursust Pennsylvania Ülikoolis, kus juhtis rakendusuuringute laboratooriumi signaalitöötluse osakonda; esines sageli konverentsidel; viieteistkümne maineka ajakirja retsensent; tunnustatud eriteadlane signaalitöötluse ja akustika alal; kaitsestruktuuride ja relvastuse eriteadlane. Acoustial Society of America liige; ONR Undersea Warfare Broadband Processing Working Groupi tegevliige; Undersea Warfare for Countermeasures on Fleet Defense’i kolleegiumi liige; Technical Advisory Group for Advanced Lightweight Torpedo Projecti vanem. 

## Harrastused
Lugemine, skautlus, EÜSi liige.

## Viited

## Kirjandus
* In memoriam // M&M (2007) 7. märts, lk. 3;
* In memoriam // Eesti Elu (2007) 16. märts, lk. 16.